**Leatgo vásihan vuoigatvuođalaš čuolmmaid? -Bivdit muitalusaid agáiduvvan olbmuin**

Juos don lea 65-jahkásaš dehe boarrásit, mii leat beroštuvvan gullat, makkár vuoigatvuođalaš čuolmmat dus leat leamaš ja mot don leat geahččalan oažžut daidda čovdosa. Leatgo du vuoigatvuođat rihkkojuvvon ovdamearkka dihte bearaš- ja dearvvašvuohtabálvalusain, ruovttus, dikšunlágádusas dehe iešguđetlágán bearaš- ja árbevuoigatvuođalaš áššiin dehe koronapandemiija dihte? Leatgo du áššit mearriduvvon jearakeahttá dus? Leatgo don šaddan boastut meannudeami, buorringeavaheami dehe eará rihkkosa gillájeaddjin? Leatgo dus leamaš čuolmmat dávviriid ja bálvalusaid oastimis, velggiid bearramis dehe orrumis? Leatgo ohcan veahki ja juos, nu geas dehe gos (ovdamearkka dihte bearaš, ustibat, sosiála- ja dearvvašvuođa suorggi eiseválddit, organisašuvnnat, láhkaolbmot, duopmostuollu)? Juos don leat ožžon veahki nu muital, gii dehe mii beliid lea veahkehan du?

Jagi 2020 loahpas johttáhuvvo dutkamuš agáiduvvan olbmuid (badjel 65 j.) vuoigatvuođalaš čuolmmain ja beassamis vuoigatvuođaide. Das viggojuvvo gártejuvvot, makkár vuoigatvuođalaš čuolmmat agáiduvvan olbmuin leat ja leatgo sii ožžon čovdosiid čuolmmaidasaset. Čále midjiide friddjahápmásaš deavstta, mas muitalat viđa maŋemus jagi áigge iežat vásihan dehe agáiduvvan lagamučča vásihan čuolmmain. Čále maid, leago čuolbma juo čovdojuvvon ja juos, nu mot čovdosii lea bessojuvvon. Čállosat gieđahallojuvvojit luhtolaččat, eaige ovttaskas čállit sáhte identifiserejuvvot dutkamuša bohtosiid raporteredettiin.

Mii sávvat du čállosiid 2021 guovvamánu loahpa rádjái čujuhussii:

oikeusongelmat@helsinki. fi dehe boastta bakte Kaijus Ervasti, Kriminologian ja oikeuspolitiikan instituutti, PL 24, 00014 Helsingin yliopisto.

Dutkamuša čuovvovaš muttus jearahallat oasi čállosa sáddejeddjiin vai oažžut agáiduvvan olbmuid vuoigatvuođalaš čuolmmain gova ovttaskas čuoggáid mielde. Juos don leat beroštuvvan oassálastit, ilmmut dan iežat čállosa loahpas ja lavtte mielde iežat kontáktadieđuid.

Dutkamuša ollašuhttet Helssega universiteahta kriminologiija ja riektepolitihka instituhtta, Nuorta-Suoma Buresbirgenvuoigatvuođa instituhtta, Tampere universiteahta servodatdieđalaš dieđagoddi ja Olmmošriekteguovddáš.

***Lassidieđut***

Kaijus Ervasti

Doseanta, Helssega universiteahtta, t. 050 340 1455

Anna Mäki-Petäjä-Leinonen

Buresbirgenvuoigatvuođa instituhta hoavda, Nuorta-Suoma universiteahtta, anna.maki-petaja-leinonen@uef.fi.